alexandrainst/scandi-wiki huggingface dataset:
Klevstad

Klevstad (gnr. 78) er en av de minste gårdene på Vestvågøy. Den ligger øverst oppe i Indre Steinfjorden mellom Krogtoft i sørvest, Evjen i nord, Borg i Lofoten i nordøst og Holdal i sør sørøst.

Historisk

Navnet 
Klevstad har opp igjennom tiden hatt flere skrivemåter:
 Kleffstad 1567
 Klepstad 1610, 1667, 1723 og 1891
 Klebstad 1614 
 Kleppstad 1838
 Klevstad 1865

Ved en uforklarlig feil ble navnet Klevstad byttet ut med Borgsjøen på alle digitale kart fra Statens kartverk, retting av feilen pågår.

Eiere og bruksinndeling 
Klevstad har vært under Kongens eiendommer, med mange leilendinger som drivere fra 1 og opp til 3. Ut over 1800-tallet fikk gården 3 bruksnummer, slektene etter de tre kjøperne er fortsatt beboere på brukene.

På 1960-tallet var det 9 brukere på 8 fjøs med sau og ku

Annet 
En gammel ferdselsvei/kirkevei brukt av gården og gårdene lengre ut i Steinfjorden går over til Borg og Borge kirke. Deler av dette partiet kalles i dag Kjerkfjellet.

Nåtid 
I 2016 er hele gården i drift i form av 3 bruk – de drives med kyr, sau og fôrproduksjon. Klevstad har 13 bolighus, de fleste er helårsbebodd.

Se også 
Karl Sverre Klevstad

Referanser

Litteratur 
 Magne Krogtoft og Inge M. Nilsen (red.): Borge og Valberg bygdebok, 9 bind, utgitt av Borge og Valberg bygdeboknemnd, Bodø, 1982-2005.

Bosetninger i Vestvågøy
Bergen Kirurgiske Sykehus

Bergen Kirurgiske Sykehus  er et privat sykehus på Nesttun i Bergen. Sykehuset er offentlig godkjent og har sitt utspring i Klinikk Bergen som ble startet opp i 1995. Sykehuset har fire operasjonsstuer, recoveryavdeling og 4 sengerom for inneliggende pasienter. Behandlingstilbudet var i starten kosmetisk kirurgi og øre- nese- og halspraksis. Virksomhetene er nå atskilt og Klinikk Bergen omfatter kun kosmetisk kirurgi, mens Bergen Kirurgiske Sykehus har operasjonstilbud innen ortopedi, håndkirurgi, ryggkirurgi og generell kirurgi (brokk og varicer). Høsten 2008 ble Bergen Kirurgiske Sykehus og Klinikk Bergen en del av Teres Medical Group.

Eksterne lenker 
 Hjemmeside – Bergen Kirurgiske Sykehus
 Hjemmeside – Teres Medical Group

Helse- og sosialtjenester i Vestland
Private sykehus i Norge
Heidi Zurbriggen

Heidi Zurbriggen (født 16. mars 1967 i Saas-Almagell, gift Heidi Andenmatten-Zurbriggen) er en sveitsisk tidligere alpinist. Den yngre søsteren av Pirmin Zurbriggen var spesialist i fartsdisiplinene (utfor og Super-G). I løpet av karrieren tok hun to VM-sølv, og hun vant tre enkeltrenn i verdenscuprenn.

Karriere 
8. desember 1984 tok hun sine første poeng i verdenscupen ved å bli nr. 12 i super-G-rennet i Davos. Under junior-VM 1985 i Jasná vant hun gull i kombinasjonen, og tok samtidig sølv i utfor, storslalåm og slalåm.

12. desember 1986 sikret hun seg sin første pallplassering ved å komme på tredjeplass i utfor i Val-d’Isère. I desember 1987 skadet hun seg under trening og mistet resten av sesongen. Under VM 1989 var hun fire hundredels sekund for sent ute til å ta bronse i utfor.

I januar vant Zurbriggen Super-G-rennet i Altenmarkt, men fem dager senere annullerte FIS rennresultatene på grunn av de ekstraordinære værforholdene.

Under VM 1996 i Sierra Nevada tok hun sølv i utfor bak Isolde Kostner. 6. mars 1996 vant hun endelig sin første av totalt tre seire i verdenscupen, da hun seiret i utforløypa i Kvitfjell. Hun vant nok et VM-sølv under VM 1997 i Sestriere, etter å ha blitt slått med knapp margin av Hilary Lindh.

Heidi Zurbriggen la opp i 1997.

Meritter

OL 
 Albertville 1992: 10.-plass i utfor
 Lillehammer 1994: 22.-plass i utfor
 Nagano 1998: 6.-plass i storslalåm, 12.-plass i utfor, 21.-plass i super-G

VM 
 Crans-Montana 1987: 14.-plass i utfor
 Vail 1989: 4.-plass i utfor, 11.-plass i storslalåm, 12.-plass i super-G
 Saalbach-Hinterglemm 1991: 6.-plass i kombinasjonen
 Morioka 1993: 9.-plass i super-G, 21.-plass i storslalåm, 24.-plass i utfor
 Sierra Nevada 1996: Sølv i super-G, 14.-plass i utfor, 16.-plass i storslalåm
 Sestriere 1997: Sølv i utfor, 11.-plass i super-G, 13.-plass i storslalåm

Verdenscupen 
 1991–92: 4.-plass i kombinasjonscupen
 1994–95: 3.-plass i super-G-cupen
 1995–96: 3.-plass i utforcupen
 1996–97: 2.-plass i utforcupen

Heidi Zurbriggen vant tre enkeltrenn i verdenscupen:

I tillegg kommer sju andre- og tredjeplasser. 82 ganger plasserte hun seg blant de 10 fremste.

Andre meritter 
 Junior-VM 1985: gull i kombinasjon, sølv i utfor, storslalåm og slalåm
 4 sveitsiske mestertitler: utfor 1995, Super-G 1996, storslalåm 1992, kombinasjon 1992

Referanser

Eksterne lenker 
 
 Heidi Zurbriggens personlige hjemmeside

Sveitsiske alpinister
Deltakere for Sveits under Vinter-OL 1992
Alpinister under Vinter-OL 1992
Deltakere for Sveits under Vinter-OL 1994
Alpinister under Vinter-OL 1994
Deltakere for Sveits under Vinter-OL 1998
Alpinister under Vinter-OL 1998
Personer fra kanton Wallis
Fødsler i 1967
Sveitsiske mestere i alpint
Anne Breiby

Anne Breiby (født 8. mai 1956) er en norsk marinbiolog og selvstendig næringsdrivende, med styrearbeid som hovedbeskjeftigelse.

Breiby er styreleder i Domstein og Jets AS og styremedlem i Ulstein Mekaniske Verksted Holding, Rem Offshore og Akva Group. Hun eier bedriftsrådgivningsfirmaet Kjerstad Breiby.

Breiby tok i 1985 en Master of Science-grad i fiskeribiologi fra Universitetet i Tromsø, med hovedfagsoppgaven Akkar, Todarodes sagittatus (Lamarck), som predator i nordnorske farvann. Hun har vært politisk rådgiver i Fiskeridepartementet, og politisk rådgiver for fiskerisaker i Arbeiderpartiet. Hun var statssekretær i Næringsdepartementet 1991–1992 og i Nærings- og energidepartementet 1993–1995. Hun har vært styreleder og rådgiver i en rekke ulike virksomheter.  

Anne Breiby er gift med Norvald Kjerstad (f. 1959) og bor i Ålesund.

Referanser

Eksterne lenker 
 

Norske styregrossister
Anita Louise Whitaker

Anita Louise Whitaker (født Anita Louise Odfjell i 1976) er en norsk forretningskvinne. 

Anita Whitaker er eneeier av Skibsaksjeselskapet Storli (som er samfallende med det tidligere navnet på Odfjell SE) og investeringsfirmaet Anijas og er medeier i familierederiet Rederiet Odfjell AS. I 2007 figurerte hun på en liste over Norges rikeste, med en estimert formue på 730 millioner kroner.

Anita Whitaker er datter av skipsreder Dan Odfjell. Hun bor i Nord-Carolina i USA. Hun reiste opprinnelig dit for å bli kokk.

Referanser 

Norske investorer
Odfjell
Thor Erik Forsberg

Thor Erik Forsberg (født 2. april 1980 i Sarpsborg) er en norsk politiker (Ap). Han ble valgt inn på Stortinget i 2009 og satt som medlem av arbeids- og sosialkomiteen. Ved valget 2013 ble han vraket fra stortingslisten til Østfold Arbeiderparti grunnet cannabisbruk. Forsberg hadde som stortingspolitiker særlig engasjert seg i ruspolitikken og for de som faller utenfor. Kampsaken hans var å avkriminalisere bruk av narkotika. Forsberg var også engasjert i kampen mot EUs vikarbyrådirektiv.

Han har yrkesutdanning som prosessoperatør og har jobbet som miljøarbeider i rusomsorgen, fylkessekretær i Arbeidernes ungdomsfylking og som prosjektmedarbeider i fagbevegelsen. Han har idag jobb for Fellesforbundet lokalt og er leder av Sarpsborg LO. Han er også medlem av Sarpsborg bystyre. 

Han har vært nestleder i Østfold Arbeiderparti, nestleder i Sarpbsborg Ap, fylkesleder i AUF i Østfold, sentralstyremedlem i AUF og landsstyremedlem i Arbeiderpartiet. Forsberg er en av Arbeiderpartiets åpne homofile politikere.

Referanser

Eksterne lenker 
 
  Intervju med Gaysir før valget 2005
  Youtube-kanal

Stortingsrepresentanter 2009–2013
Stortingsrepresentanter for Østfold
Stortingsrepresentanter fra Ap
Ap-politikere i Østfold
Lokalpolitikere i Sarpsborg
Tillitsvalgte i AUF
Norske miljøarbeidere
Olaf Syvertsen

Christian Olaf Syvertsen (født 23. august 1884 i Oslo, død 18. juni 1964 i Oslo) var en norsk sportsutøver som deltok i de olympiske leker 1908 i London.

Syvertsen vant en olympisk sølvmedalje i turn under OL 1908 i London. Han var med på det norske laget som kom på andreplass i lagkonkurransen i mangekamp bak Sverige. Det var åtte lag med 16 til 40 turnere på hvert lag. Konkurransen ble arrangert 14. til 16. juli 1908. Syvertsen var også svært dyktig på ski, og mottok blant annet Damenes pokal i Holmenkollen i 1907. Han var også aktiv som tennisspiller og bemerket seg dessuten som en habil bridgespiller sammen med sin kone Hjørdis.

OL-medaljer 
 1908  London -  Sølv i turn, mangekamp lagkonkurranse (Norge)

Eksterne lenker 
 

Norske turnere
Olympiske sølvmedaljevinnere for Norge
Medaljevinnere under Sommer-OL 1908
Deltakere for Norge under Sommer-OL 1908
Gymnaster under Sommer-OL 1908
Personer fra Oslo
Olympiske medaljevinnere i gymnastikk
Slagene ved Kawanakajima

Slagene ved Kawanakajima (japansk: 川中島の戦い; Kawanakajima no tatakai) ble utkjempet under sengoku-perioden i Japan mellom Takeda Shingen, daimyō over Shinano-provinsen og Uesugi Kenshin, daimyō over Kai-provinsen på Kawanakajimasletta nord i Shinano-provinsen, hvor byen Nagano ligger i dag. 

De fem største slagene fant sted i 1553, 1555, 1557, 1561 og 1564. Det  fjerde slaget var det største, og det mest kjente, og ble utkjempet den 10. september 1561. 

Slagene startet etter Shingen hadde erobra Shinano og utvist Murakami Yoshiharu og Ogasawara Nagatoki, som dro til Kenshin for å få hjelp mot Shingen.

Slagene
Det første slaget ble utkjempet juni 1553. Intet stort slag ble utkjempet. 

Det andre slaget, kjent som slaget ved Saigawa ble utkjempet i 1555. Kenshin prøvde flere ganger å ta Asahiyama-festningen holdt av Takedas allierte, Kurita-klanen, men ble slått tilbake. Deretter møttes de to hærene på Kawanakajimasletta, hvor de ventet i flere måneder på at den andre skulle angripe. Slaget ble unngått ved at begge lederne dro på grunn av affærer i sine hjemprovinser. 

Det tredje slaget fant sted i 1557, da Shingen tok Katsurayama-festningen. Han prøvde deretter å ta Iiyama-borgen, men trakk seg bort da Kenshin ledet en hær ut av Zenkō-ji-tempelet. 

Det fjerde slaget var et av de største og taktisk mest interessante i hele sengoku-perioden. Kenshin dro fra Kasugayama-festningen med 18 000 krigere, fast bestemt på å ødelegge Takeda Shingen. Shingen dro fra Kōfu med 16 000 menn, og fikk med seg 4000 flere mens han dro gjennom Shinano. En av Shingens viktigste offiserer i dette slaget, Yamamoto Kansuke, angrep Uesugi-styrkene alene, og ble truffet av opp til åtti kuler før han ble tvunget til å begå selvmord. Takeda Shingen og Uesugi Kenshin skal selv ha møttes på slagmarken i dette slaget. Til slutt trakk Uesugi-styrkene seg bort. Da hadde Takeda mistet rundt 4000 soldater, inkludert mange av Shingens generaler, og også hans bror, Takeda Nobushige og hans onkel, Morozumi Torasada. Uesugihæren mistet rundt 3000 soldater. 

Det femte slaget fant sted i 1564. For femte og siste gang møttes Kenshin og Shingen på Kawanakajima. Hærene deres utkjempet små trefninger i seksti dager, før begge trakk seg bort. 

Slag i Japan
Konflikter i 1553
Konflikter i 1555
Konflikter i 1557
Konflikter i 1561
Konflikter i 1564
1553 i Japan
1555 i Japan
1557 i Japan
1561 i Japan
1564 i Japan
Wasabröd

Wasabröd AB er et næringsmiddelkonsern med salgskontor i Stockholm. Fra 1999 er det eid av det italienske næringsmiddelselskapet Barilla. Selskapet er verdens største produsent av knekkebrød.

Historie
Selskapet ble stiftet i Skellefteå i 1919 av Karl Edvard Lundström under navnet AB Skellefteå Spisbrödsfabrik. I 1931 ble det flyttet til Filipstad, og i 1957 byttet det navn til AB Wasa Spisbrödsfabrik og i 1964 til Wasabröd AB etter kongeslekten Vasa. I 1982 ble selskapet solgt til det sveitsiske legemiddelfirmaet Sandoz AG (som senere ble en del av konsernet Novartis AG), for så i 1999 å bli solgt til det italienske næringsmiddelselskapet Barilla.

Eksterne lenker
 Wasabrød

Svenske selskaper
Næringsmiddelprodusenter
Etableringer i 1919
1919 i Sverige
Svenske brød
Eikelandsfjorden (Fusa)

Eikelandsfjorden er en 6,5 km lang fjordarm av Fusafjorden og Bjørnafjorden i Fusa kommune i  Hordaland. Kommunesenteret Eikelandsosen ligger innest i fjorden. 

Fjorden har innløp mellom Stølsneset ved Gjerdavik, nord for bygda Fusa, i sørøst og Altanesodden i nordvest. Vest for Altaneset ligger Ådlandsfjorden. På nordsiden av fjorden ligger bygdene Havskår og Helland, og på sørsiden ligger Bergegrend. Eikelandsfjorden har noen få holmer: Austestadholmene ved Austestad, en holme ved Bergegrend og Havskårholmen ved Havskår.

Referanser 

Fjorder i Midthordland
Fjorder i Bjørnafjorden
Juan José Guzmán

Juan José Guzmán (født juli 1797 i La Unión, El Salvador, død 19. oktober 1847 i San Vicente, El Salvador) var en salvadoransk politiker og militær, og president i landet fra 14. april 1842 til 1. februar 1844.

Salvadoranske presidenter
Personer fra San Salvador
Fødsler i 1797
Dødsfall i 1847
Juristen

Juristen, tidligere Juristkontakt, er medlemsbladet til Norges Juristforbund. Bladet henvender seg til jurister i alle deler av samfunnet og alle andre som er opptatt av retts- og samfunnspolitikk. Bladet redigeres etter Redaktørplakaten, utkommer ni ganger i året. Juristen er medlem av Fagpressen og opplaget er ca. 18 000.

Eksterne lenker
 Juristkontakt

Norske fagblader
Engdvergmåler

Engdvergmåler (Eupithecia satyrata) er en sommerfugl i gruppen av de egentlige målere (Geometridae). Den finnes over hele Norge og er en av slektens vanligste arter.

Utseende 
En liten (vingespenn 17 – 24 mm), slank, lyst gråbrun måler, ganske variabel både i størrelse og farge. Den mangler spesielle ytre kjennetegn. Forvingen er blekbrun til gråbrun, vanligvis med en strekformet, svart flekk i midten, men denne kan mangle. Vingen har mer eller mindre tydelige, lyse tverrstriper og hvite bog svarte flekker langs vingeårene, men virker ensfarget på litt avstand. Bakvingen er samme farge som forvingen. Larven er lang og slank, naken, gulaktig med en rekke av store, purpur-brunlige flekker langs ryggen som er bundet sammen med en smal midtstripe. Den har også purpurfargede tegninger på sidene.

Levevis 
Arten finnes på enger og andre åpne habitater. Larvene lever på blomstene av en rekke ulike planter, mest planter i kurvplantefamilien (Asteraceae), for eksempel ryllik, reinfann og svineblom), men de er også funnet på klokkelyng (Erica tetralix). De voksne målerne flyr om natten hele sommeren, men mest i mai – juli, og kommer gjerne til lys. Arten overvintrer som puppe.

Utbredelse 
Arten forekommer over hele Europa og i Nord-Asia, og også i Nord-Amerika. I Norge er den vanlig over hele landet.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia satyrata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1813
Dyr formelt beskrevet av Jacob Hübner
Alexander Pihl

Alexander Abraham Pihl (født 1. juni 1920, død 24. november 2009) var en norsk professor i medisin. Han har vært en sentral skikkelse i norsk kreftforskning, og ble i 1989 ble utnevnt til ridder 1. klasse av St. Olavs Orden for fortjeneste av medisinsk forskning.

Biografi 
Pihl tok medisinsk embetseksamen i 1947 og doktorgrad i 1954 på en avhandling om kolesterol hos rotter. Han arbeidet med doktorgraden som vitenskapelig assistent ved Johan Throne Holsts Institutt for ernæringsforskning fra 1949 til 1952 og var deretter forskningsstipendiat hos Landsforeningen mot Kreft og ved Norsk Hydros Institutt for kreftforskning. I 1956 ble han lege ved Det Norske Radiumhospital og i 1963 ble han professor ved Universitetet i Oslo. Han har også vært medlem av styret for Radiumhospitalet og formann i Landsforeningen mot Kreft.

Han var gift med pedagogen og politikeren Tove Pihl.

Han har studieopphold for å studere biokjemi ved universitetet i Rochester og universitetet i Chicago og var visiting professor ved Massachusetts Institute of Technology i 1966. 

Pihl har skrevet flere hundre vitenskapelige avhandlinger om biokjemiske og strålebiologiske emner. Han arbeidet mye sammen med Lorentz Eldjarn for å finne fram til strålebeskyttende stoffer.

Bibliografi 

 Eksogent og endogent cholesterol – undersøkelser    over absorpsjon, deponering og syntese av cholesterol hos rotter. 1954
 Selected papers from Norsk Hydro's institute for cancer research 1968
 Et moderne kreftsenter                                                                    / Radiumhospitalet,    Forskningsinstituttet, Kreftregistret 1982

Referanser

Kilder 
 Hvem Hva Hvor 1990 ISBN 82-516-1267-5
 Store norske leksikon

Eksterne lenker 
 Targeted Radiotherapy in the Treatment of Osteosarcoma i Radioimmunotherapy of Cancer hos Google books
 Liste over doktorgrader fra Institutt for ernæringsforskning

Norske medisinprofessorer
Professorer ved Universitetet i Oslo
Norske forskere
Medlemmer av Det Norske Videnskaps-Akademi
St. Olavs Orden
Rehabiliteringssenteret AiR

Rehabiliteringssenteret AiR  ble åpnet i 1986, og skiftet i desember 2010 navn fra Attføringssenteret i Rauland til Rehabiliteringssenteret AiR. Etter en større utvidelse i 2009/10 har kapasiteten økt fra 55 til 68 sengeplasser. Hvert år er rundt 700 brukere inne til et fire ukers rehabiliteringsopphold. Målet med et opphold ved klinikken til AiR er å hjelpe brukerne til en bedre funksjon slik at hun/han kan få tilbake eller ta vare på arbeidsevnen. Målgruppa er sykemeldte med muskel- og skjelettlidelser og lettere psykiske plager.

I 2005 fikk Rehabiliteringssenteret AiR status som Nasjonalt kompetansesenter for arbeidsrettet rehabilitering. Etableringen er et resultat av at Stortinget samme året bestemte at senteret med sin kompetanse innen fagfeltet skulle etablere et Nasjonalt kompetansesenter for arbeidsrettet rehabilitering.

Rehabiliteringssenteret AiR er en institusjon innen spesialisthelsetjenesten og har leveranseavtale med Helse Sør-Øst.

Rehabiliteringssenteret AiR ligger i Rauland i Vinje kommune i Telemark fylke.

Eksterne lenker
 AiR as

Byggverk i Vinje
Etableringer i 1986
Helse- og sosialtjenester i Vestfold og Telemark
Atle Selnes Nielsen

Atle Selnes Nielsen (født 13. desember 1978 i Fræna) er en norsk kunstner bosatt i Oslo. 
Han har utdannelse fra Kunsthøgskolen i Bergen.
Han er mest kjent for sine elektroaktustiske hydrokinetiske skulpturer.
Nielsen har stilt ut på bl.a. Høstutstillingen 2005 i Oslo, Landmark og USF Verftet i Bergen og en av skulpturene har blitt kjøpt av Nasjonalmuseet for kunst, arkitektur og design.
Nielsen er gift med kunstneren Siri Berqvam.

Eksterne lenker 
 Atle Selnes Nielsen – kinetic sound sculpture – hjemmeside
 Atle Selnes Nielsen - ( Bildekunstner ) - Kulturnett
 Vannverk, Atle Selnes Nielsen – Underskog

Norske kunstnere
Fødsler i 1978
Josef Jennewein

Josef «Pepi» Jennewein (født 21. november 1919 i St. Anton am Arlberg i Østerrike, død 27. juli 1943 i Orjol) var en østerriksk og tysk alpinist.

Under VM 1939 i Zakopane vant han gull i kombinasjonen, og tok i tillegg sølv i slalåm og utfor.

I 1941 vant han igjen VM-gull i utfor og i kombinasjonsøvelsen. Verdensmesterskapene som ble arrangert under krigen, blir imidlertid ikke regnet som offisielle.

Under andre verdenskrig var han kamppilot. Han og flyet forsvant i 1943 under et oppdrag bak den russiske linjen. Han ble tildelt Jernkorsets ridderkors (posthumant).

Referanser

Eksterne lenker 
 
 Artikkel om Jennewein (på engelsk)

Østerrikske alpinister
Tyske alpinister
Tyske flyveress
Verdensmestere i alpint
Østerrikere fra andre verdenskrig
Personer tilknyttet det tredje rike
Mottakere av Jernkorsets ridderkors
Tysk militærpersonell (Flyvåpenet i Wehrmacht)
Tysk militærpersonell drept i andre verdenskrig
Savnet i strid
Tyske mestere i alpint
Shadows of the Sun

Shadows of the Sun (utgitt 2007) er det niende studioalbumet til det norske bandet Ulver. 

Albumet ble utgitt 1. oktober 2007 av Jester Records i Europa, mens det ble utgitt 2. oktober 2007 av The End Records i USA. Albumtittelen ble kjent 13. juli 2007, og albumet ble beskrevet som «low-key, dark and tragic». Albumet fikk generelt god kritikk av kritikere.

Sporliste
 «Eos» (5:05)
 «All the Love» (3:42)
 «Like Music» (3:30)
 «Vigil» (4:27)
 «Shadows of the Sun» (4:36)
 «Let the Children Go» (3:50)
 «Solitude» (3:53)
 «Funebre» (4:26)
 «What Happened?» (6:25)

Artister
Kristoffer Rygg – vokalist, låtskriver, produsent, programmerer
Tore Ylwizaker – låtskriver, produsent, programmerer
Jørn H. Sværen – ?

Oslo Session String Quartet
Hans Josef Groh – cello, solo i spor 3
Dorthe Dreier – fiolin
André Orvik – fiolin
Vegard Johnsen – fiolin i sporene 1, 4 og 9

Andre
Mathias Eick – trompet i sporene 2, 6 og 7
Christian Fennesz – supplemental shimmer i spor 4
Espen Jørgensen – gitar i spor 4 og elektrisk gitar i spor 3 og 7
Pamelia Kurstin – theremin i spor 1 og 8
Audun Strype – mastering
Trine Paulsen – plateomslag og design
Kim Sølve – plateomslag og design
David D'Andrea – LP plateomslag design
«Solitude» er skrevet av Ozzy Osbourne, Tony Iommi, Geezer Butler, og Bill Ward

Eksterne lenker
 
 Shadows of the Sun hos Encyclopaedia Metallum
 Shadows of the Sun hos Jester Records
 Shadows of the Sun hos The End Records
 Ulver hos Jester Records
 Ulver hos MySpace
 Shadows of the Sun - Notehefte hos Raven Music Editions

Ulver-album
Musikkalbum fra 2007
Bodil Aakre

Bodil Aakre (født 7. september 1922 i Oslo, død 8. november 2008 i Benidorm, Spania) var en norsk jurist og politiker. Hun har fått æren for at Brønnøysundregistrene ble lagt til Brønnøysund, og ble gjerne kalt «Brønnøysundregistrenes mor».

Aakre var stortingsrepresentant fra Nordland for Høyre i perioden 1969–1973. I hennes yrkesaktive karriere var hun blant annet dommerfullmektig i Alta, advokat og har vært sorenskriver i Brønnøy tingrett og ordfører i Brønnøy kommune (1975–1979). Fra 1980 til 1988 var hun sjef for Løsøreregisteret. I 2002 ble hun hedret med en byste, laget av Ola Stavseng, utenfor hovedinngangen til Brønnøysundregistrene.

Aakre hadde en cand.jur.-grad fra 1948.

Eksterne lenker 
 

Stortingsrepresentanter fra Høyre
Stortingsrepresentanter for Nordland
Ordførere i Brønnøy
Høyre-ordførere i Nordland
Norske advokater
Norske dommere
Sorenskrivere
Personer fra Oslo